૧૯૬૩માં પ્રથમ વડા પ્રધાન જવાહરલાલ નહેરુની કોંગ્રેસ સરકાર સામે પણ અવિશ્વાસનો પ્રસ્તાવ આચાર્ય કૃપલાણી અવિશ્વાસનો પ્રસ્તાવ લાવ્યા હતા. તે સમયે કોંગ્રેસ પેટા ચૂંટણીમાં હારવા લાગી હતી. સેના ન રાખવાની નહેરુની નીતિ અને વિશ્વ નેતા બનવાની મહેચ્છામાં ચીન પ્રત્યે આંધળો પ્રેમના કારણે ભારત ચીન સામે યુદ્ધ હારી ચૂક્યું હતું. આના કારણે નહેરુને પોતાની ખુરશી ડગમગાતી દેખાઈ હતી. નહેરુએ પોતાના પછી કોણ એવી ચર્ચા શરૂ કરાવી લોકોને ભાવુક બનાવી પોતાના તરફ વાળવાનો પ્રયાસ કર્યો હતો તેમ તે વખતના મેગેઝિનના અહેવાલો કહે છે. તે સમયે સંસદમાં તેજતર્રાર નેતા રામમનોહર લોહિયા (મુલાયમસિંહ યાદવ, લાલુપ્રસાદ યાદવના ગુરુ)એ એક પુસ્તિકા છપાવી હતી જેનું નામ હતું – *૨૫,૦૦૦ રૂ. પ્રતિ દિન.* લોહિયાનો આક્ષેપ હતો કે જે સમયે લોકોનો એક દિવસનો ખર્ચ ત્રણ આના (ચાર આના બરાબર એક રૂપિયો થતો) હતો તેવા સમયે નહેરુનો એકલાનો એક દિવસનો ખર્ચ હતો – રૂ. ૨૫,૦૦૦ પ્રતિ દિવસ! (આજના સમય મુજબ ખર્વો રૂપિયા થાય).